open-index/open-wikipedia-markdown huggingface dataset:
हैदराबाद मुक्ति संग्राम

हैदराबाद राज्य, ब्रिटिश भारत की रियासत थी। इसमें वर्तमान तेलंगाना, मराठवाडा, उत्तर कर्नाटक, विदर्भ के कुछ भाग सम्मिलित थे। सन् १७२४ से सन् १९४८ तक निजाम हैदराबाद राज्य के शासक थे। स्वतंत्रता सेनानियों के प्रदीर्घ हैदराबाद मुक्ति संग्राम के उपरान्त १९४८ में भारत सरकार द्वारा निजाम शासन के विरुद्ध पुलीस कारवाई करके हैदराबाद को भारत में समाहित कर लिया गया।

17 सितम्बर 1948 का दिन भारत के स्वतंत्रता संग्राम के इतिहास में वास्तव में एक निर्णायक मोड़ था। हैदराबाद की जनता की सामूहिक इच्छा-शक्ति ने न केवल इस क्षेत्र को एक स्वतंत्र देश बनाने हेतु निजाम के प्रयासों को निष्फल कर दिया बल्कि इस प्रांत को भारत संघ में मिलाने का भी निश्चय किया। जब 15 अगस्त 1947 को पूरा भारत स्वतंत्रता दिवस मना रहा था तो निजाम के राजसी शासन के लोग हैदराबाद राज्य को भारत में मिलाने की मांग करने पर अत्याचार और दमन का सामना कर रहे थे। हैदराबाद की जनता ने निजाम और उसकी निजी सेना 'रजाकारों' की क्रूरता से निडर होकर अपनी आजादी के लिए पूरे जोश से लड़ाई जारी रखी।

भारत के तत्कालीन गृहमंत्री एवं 'लौह पुरूष' सरदार वल्लभभाई पटेल द्वारा पुलिस कार्रवाई करने हेतु लिए गए साहसिक निर्णय ने निजाम को 17 सितम्बर 1948 को आत्म-समर्पण करने और भारत संघ में सम्मिलित होने पर मजबूर कर दिया। इस कार्यवाई को 'आपरेशन पोलो' नाम दिया गया था। इसलिए शेष भारत को अंग्रेजी शासन से स्वतंत्रता मिलने के बाद हैदराबाद की जनता को अपनी आजादी के लिए 13 महीने और 2 दिन संघर्ष करना पड़ा था। यदि निजाम को उसके षड़यंत्र में सफल होने दिया जाता तो भारत का नक्शा वह नहीं होता जो आज है।

## इन्हें भी देखें
* ऑपरेशन पोलो
* आसफ़ जाही राजवंश
* मीर उस्मान अली ख़ान
फीड्रिक आगस्ट केकुले

300px|right|thumb|फीड्रिक आगस्ट केकुले
**फीड्रिक आगस्ट केकुले** (जर्मन: Friedrich August Kekule von Stradonitz ; जर्मन उच्चारण : [ˈfriːdrɪç ˈaʊɡʊst ˈkekuːle fɔn ʃtraˈdoːnɪts] ; 1829-1896 ई.) विख्यात रसायनशास्त्री। सन् १८५० से लेकर मृत्युपर्यन्त वे यूरोप के सबसे महान रसायनशास्त्री रहे। रासायनिक संरचना का सिद्धान्त मुख्यतः उनकी ही देन है। केकुले द्वारा प्रस्तुत बेंज़ीन संरचना संबंधी सिद्धांत कार्बनिक रसायन की महत्वपूर्ण कड़ी थी।

## परिचय
इसका जन्म डार्मस्टैट (Darmstadt) (जर्मनी) में 7 सिंतबर, 1829 ई. को हुआ था। उसका विचार शिल्पी बनने का था, किंतु गीस्सेन (Giessen) में शिल्पकला का अध्ययन करते समय उसका संपर्क तत्कालीन प्रसिद्ध रसायनज्ञ लीविख (Liebig) से हुआ। उन्होंने केकुले की रुचि रसायन के प्रति आकर्षित की। उनकी प्रेरणा पर केकुले पेरिस आया और उसने रेनो, फ्रेमी और बुर्टज़ के व्याख्यान सुने और ज्हेरार (Gerhardt) से उसकी मित्रता हुई। पश्चात्‌ वह स्विट्ज़रलैंड और इंग्लैंड गया और वहाँ के प्रसिद्ध रसायनज्ञों के संपर्क में आया। जर्मनी लौटने पर उसने हाइडलबर्ग में एक छोटी सी प्रयोगशाला स्थापित की। 1858 ई. में घेंट (Ghent) तथा 1865 ई. में बॉन (Bonn) विश्वविद्यालय में रसायन का अध्यापक रहा। 13 जून 1896 ई. को बान में उसकी मृत्यु हुई।

कार्बन की संयोजकता पर फ्रैंकलैंड आदि जो कार्य कर रहे थे, उसमें केकुले ने भी योग दिया। 1858 ई. में कार्बन की चतु:संयोजकता के आधार पर परमाणुओं के संयोजन को समझाने का प्रयत्न इन्होंने किया तथा संवृत और विवृत श्रृंखला के यौगिकों की कल्पना पहली बार प्रस्तुत की। इसी सिलसिले में इन्होंने बेनज़ीन की प्रस्तावना की। यह कार्य इतने महत्व का था कि प्रोफेसर जैप ने, जिन्होंने केकुले की मृत्यु पर लंदन केमिकल सोसायटी में सन्‌ 1897 में भाषण दिया था, कहा कि कार्बनिक रसायन का तीन चौथाई भाग प्रत्यक्ष रूप से, या परोक्ष रूप से, केकुले के बेंज़ीन संरचना संबंधी विचारों और परिकल्पनाओं का ऋणी है। 
450px|center|thumb|केकुले द्वारा प्रतिपादित बेंजीन का सूत्र
केकुले द्वारा प्रस्तुत बेनज़ीन संरचना संबंधी सिद्धांत हमारी सहायता न करता तो कोलतार से संबंध रखनेवाले सहस्रों उपयोगी यौगिकों की संभावना भी नहीं प्रतीत हुई होती।

## बाहरी कड़ियाँ
* Kekulés Traum (Kekulé's dream, in German)
* Kekulé: A Scientist and a Dreamer

श्रेणी:जर्मन रसायनशास्त्री
श्रेणी:जर्मन वैज्ञानिक
मेल्पत्तूर नारायण भट्टतिरि

**मेल्पुत्तूर नारायण भट्टतिरि** (मलयालम : മേല്‍പുത്തൂര്‍ നാരായണ ഭട്ടതിരി) (1559 –1632) भारतीय गणितज्ञ। वे अच्युत पिषारटि के तृतीय शिष्य थे। वे गणितज्ञ वैयाकरण थे। 'प्रक्रिया सर्वस्वम्' उनकी सबसे महत्वपूर्ण कृति है। यह कृति पाणिनि की सूत्रात्मक रीति से व्याख्या करती है। किन्तु उनकी 'नारायणीयम' नामक कृति सबसे प्रसिद्ध है जिसमें गुरुवायूरप्पन (कृष्ण) की स्तुति है। वर्तमान समय में भी इसका गुरुवायूर मन्दिर में पाठ किया जाता है।

## बाहरी कड़ियाँ
* https://web.archive.org/web/20090913053204/http://www.guruvayurdevaswom.org/smelpathur.shtml

श्रेणी:भारतीय गणितज्ञ
हांगझोऊ

thumb|230px|हांगझोउ के कुछ नज़ारे
**हांगझोऊ** (杭州, Hangzhou) जनवादी गणराज्य चीन के पूर्वी भाग में स्थित झेजियांग प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसकी आबादी ८७,००,४०० अनुमानित की गई थी। सन् २००३ की जनगणना में हांगझोऊ नगर पालिका क्षेत्र में ४२.२७ लाख लोग रहते थे जिनमें से १९.१ लाख केन्द्रीय हांगझोऊ के छह शहरी ज़िलों में निवास कर रहे थे। हांगझोऊ यांग्त्से नदी की डेल्टा (नदीमुख) का एक मुख्य शहर है और शंघाई से १८० किलोमीटर दक्षिण-पश्चिम में हांगझोऊ खाड़ी पर स्थित है। यह पिछले १००० वर्षों से एक महत्वपूर्ण और विकसित नगर रहा है। हांगझोऊ अपनी प्राकृतिक सुन्दरता के लिए जाना जाता है और इसकी पश्चिमी झील एक मशहूर पर्यटक स्थल है।

## मौसम
औपचारिक रूप से हांगझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई का औसत तापमान २८.४ °सेंटीग्रेड है। जनवरी में औसत तापमान ४.३ °सेंटीग्रेड होता है। यहाँ अधिकतर बारिश मई के महीने में होने वाले पूर्वी एशियाई मोनसून में होती है और कभी-कभी तूफ़ानी बारिश भी गिरती है। सर्दियों में कभी-कभार बर्फ़ गिर जाती है।

## संस्कृति
हांगझोऊ के लोग वू चीनी की एक उपभाषा बोलते हैं। यह शहर अपनी लोंगजिंग नामक एक सब्ज़ चाय (हरी चाय) के लिए प्रसिद्ध है।

## हांगझोऊ से सम्बंधित चीनी कहावतें
:*[[सूझोऊ]] में पैदा हो, हांगझोऊ में जीयो, [[ग्वांगझोउ|गुआंगझोऊ]] में खाओ, लिऊझोऊ में मरो* (生在苏州, 活在杭州, 吃在广州, 死在柳州)
::सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे।

:*ऊपर स्वर्ग, नीचे सूझोऊ और हांगझोऊ* (上有天堂，下有苏杭)
::यानि ऊपर और नीचे स्वर्ग ही स्वर्ग।

## इन्हें भी देखें
* वू चीनी भाषाएँ
* झेजियांग

## सन्दर्भ


श्रेणी:चीन के शहर
श्रेणी:चीनी जनवादी गणराज्य के नगर
श्रेणी:झेजियांग
लौहचुम्बकत्व

**लौहचुंबकत्व** (Ferromagnetism) (फेरीचुंबकत्व को मिलाकर) ही वह मूलभूत तरीका है जिससे कुछ पदार्थ (जैसे लोहा) स्थायी चुम्बक बनाते हैं या दूसरे चुम्बकों की ओर आकृष्ट होते हैं। वैसे प्रतिचुम्बकीय (डायामैग्नेटिक) और अनुचुम्बकीय (पैरामैग्नेटिक) पदार्थ भी चुम्बकीय क्षेत्र में आकर्षित या प्रतिकर्षित होते हैं किन्तु इन पर लगने वाला बल इतना कम होता है कि उसे प्रयोगशालाओं के अत्यन्त सुग्राही (सेंस्टिव) उपकरणों द्वारा ही पता लगाया जा सकता है। प्रतिचुम्बकीय और अनुचुम्बकीय पदार्थ स्थायी चुम्बकत्व नहीं दे सकते।

कुछ ही पदार्थ लौहचुम्बकत्व का गुण प्रदर्शित करते हैं जिनमें से मुख्य हैं - लोहा, निकल, कोबाल्ट तथा इनकी मिश्रधातुएँ, कुछ रेअर-अर्थ धातुएँ, तथा कुछ सहज रूप में प्राप्त खनिज (जैसे लोडस्टोन / lodestone) आदि।

उद्योग एवं आधुनिक प्रौद्योगिकी में लौहचुमबकत्व का बहुत महत्व है। लौहचुम्बकत्व ही अनेकों (लगभग सभी) विद्युत और विद्युतयांत्रिक युक्तियों का आधार है। विद्युतचुम्बक (electromagnets), विद्युत मोटर, विद्युत जनित्र (generators), ट्रांसफॉर्मर, टेप रिकॉर्डर, हार्ड डिस्क आदि सभी का आधार विद्युतचुम्बकीय पदार्थ ही हैं।

लौहचुम्बकीय (तथा फेरीचुम्बकीय) पदार्थों का बी-एच वक्र (B-H Curve) एक सीधी रेखा नहीं होती बल्कि एक अरैखिक वक्र होता है जिसकी प्रवणता (स्लोप) चुम्बकीय फ्लक्स के अनुसार अलग-अलग होती है। इसके अलावा इनकी बी-एच वक्र में हिस्टेरिसिस होती है जिसके बिना ये स्थायी चुम्बकत्व का गुण प्रदर्शित नहीं कर सकते थे। इसके अलावा लौहचुम्बकीय पदार्थ एक और विशेष गुण प्रदर्शित करते हैं - उनका ताप एक निश्चित ताप के उपर ले जाने पर उनका लौहचुम्बकीय गुण लुप्त हो जाता है। इस ताप को क्यूरी ताप कहते हैं। 

## इतिहास
वैशेषिक नामक ग्रन्थ में ( ५-१-१५ ) ऋषि कणाद लिखते हैं कि चुम्बक की अदृश्य कर्षण शक्ति के कारण लोहा चुम्बक के प्रति खींचा जाता है । 

*मणिगमनं सूच्यभिसर्पणमदृष्टकारणम् ॥ (५-१-१५)*

सूत्रार्थ – मणिगमनं = जैसे अयस्कान्त मणि ( चुम्बक ) की ओर लोहे का आकृष्ट होना , सूच्यभिसर्पणं = लोहे की सूई का चुम्बक से चिपकना , अदृष्टकारणम् = ये क्रियायें न दिखाई देने वाले कारणों से प्रेरित होती है ।

अर्थात् अयस्कान्त मणि , जिसे आजकल चुम्बकीय पत्थर कहा जा है , सामान्य पाषाण दिखाई देता है , किन्तु उसके भीतर आवृत आवेश संघनित है , जो उसमें चुम्बकीय शक्ति भर देता है । लोहे की सुई या कण चुम्बक की ओर आकृष्ट होते हैं । जो लोग चुम्बक के गुण के बारे में नहीं जानते हैं , उन्हें लोहे का उस पाषाण की ओर आकृष्ट होना चमत्कार लगेगा , वे अदृश्य शक्ति के प्रति आदर भाव प्रकट करेंगे । किन्तु अदृष्ट चुम्बकीय शक्ति अभिघात , नोदन जैसी ही छिपी हुई शक्ति है , जो लोहे में विशेष क्रिया उत्पन्न कर देती है ।

## इन्हें भी देखें
* चुम्बकत्व
* फेरीचुम्बकत्व

## बाहरी कड़ियाँ
* Electromagnetism - a chapter from an online textbook

## संदर्भ
श्रेणी:चुम्बकीय पदार्थ
श्रेणी:चुम्बकत्व
रैंगो

***रैंगो*** () २०११ में बनी अमरीकी कंप्यूटर एनिमेटेड पारिवारिक फ़िल्म है जिसका निर्देशन गोर वरबन्स्की द्वारा किया गया है व जॉनी डेप मुख्य भूमिका में है।

## पात्र
* जॉनी डेप - रैंगो, एक गिर्गिट
* इस्ला फ़िशर - बीन्स, एक रेगिस्तानी इगुआना
* एबिगेल ब्रेस्लिन - प्रिस्सिला, एक कैक्टस चूहा
* अल्फ्रेड मोलिना - रोडकील, एक आर्माडिलो
* बिल नाय - रेटलस्नेक जेक
* हैरी डीन स्टेनटोन - बल्थाज़ार
* रे विंस्टन - विलियम "बैड बिल"
* टिमोथी ओलिफंट - स्पिरिट ऑफ़ वेस्ट
* नेड बेट्टी - मेयर मारियन "टोरटोइज़ जॉन" लिंच, डार्ट का मेयर

## [[हिन्दी]] [[डबिंग]] आवाज

### हिन्दी डबिंग कलाकार
*डब संस्करण जारी करने का वर्ष: २०१२
*मीडिया: टेलीविज़न (एचबीओ डिफ़ाइंड)
*निर्देशक: ????
*अनुवाद: ????
*समायोजन: ????
*उत्पादन: ????

## सन्दर्भ

## बाहरी कड़ियाँ
* 
*
शिजियाझुआंग

**शिजियाझुआंग** (石家庄, Shijiazhuang) जनवादी गणराज्य चीन के उत्तरी भाग में स्थित हेबेई प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है और चीन की राजधानी बीजिंग से २८० किमी दक्षिण पर स्थित है। सन् २०१० की जनगणना में इसकी आबादी १,०१,६३,७८८ अनुमानित की गई थी, जिमें से २६,०४,९३० शहरी इलाक़ों में, ३८,३३,६०६ नगर पालिका के क्षेत्र में और अन्य आसपास के देहाती इलाक़ों में रहते थे। शिजियाझुआंग में नया औद्योगीकरण बहुत हुआ है और इसके अलावा इस शहर का कोई ख़ास सांस्कृतिक महत्व नहीं है। बीजिंग से नज़दीकी की वजह से यहाँ चीनी फ़ौज की बड़ी छावनी है जो ज़रुरत पड़ने पर राष्ट्रीय राजधानी की रक्षा करने के लिए तैयार है। यहाँ कुछ सैन्य विश्वविद्यालय और कॉलेज भी हैं। भारत से द्वितीय चीन-जापान युद्ध के दौरान चीन भेजे गए डॉक्टर द्वारकानाथ कोटणीस की समाधि शिजियाझुआंग शहर में स्थित है। कुछ स्रोतों के अनुसार यह शहर कुछ रेलवे मार्गों के पास होने की वजह से ही १०० साल में एक गाँव से एक शहर बन गया है वरना इसमें कोई विशेषता नहीं है।

## मौसम
शिजियाझुआंग में गर्मियों में पूर्व एशियाई मोनसून की बारिशें पड़ती हैं और तापमान ३२ सेंटीग्रेड तक पहुँच जाता है। सर्दियों में साइबेरिया के मौसम के प्रभाव से मौसम शुष्क और बहुत सर्द रहता है। बर्फ़ पड़ती है और तापमान −७ सेंटीग्रेड तक गिर जाता है। बसंत में मंगोलिया की स्तेपी और रेगिस्तान से रेतीले तूफ़ान भी आते हैं।

## इन्हें भी देखें
* हेबेई

## सन्दर्भ


श्रेणी:हेबेई
श्रेणी:चीन के शहर
श्रेणी:चीनी जनवादी गणराज्य के नगर
त्वग्वसास्राव

right|thumb|300px|त्वग्वसास्राव
**त्वग्वसास्राव** (त्वचा वसा स्राव / Seborrhoea) रोग त्वचा की वसा निकालने वाली ग्रंथियों के अतिस्रवण या अतिफलन से उत्पन्न होता है। स्वस्थ शरीर में भी त्वग्वसास्राव होता है, लेकिन रोगी के स्राव का रंग, रूप और गंध और ही होती है। साधारण स्राव सूखकर पपड़ी जैसा, शल्कि प्रधान मल बन जात है। कान का खूँट, उपस्थ प्रदेश का शिश्नमल और नवजात शिशु के शरीर का भ्रूणमल (vernix) त्वग्वसास्राव से ही बनते हैं।

यह रोग यदि तरुणाई के आंरभ में उत्पन्न हुआ तो भरी जवानी में कम होने लगता है। रक्त की कमी, कब्जियत, आमाशय और गर्भाशय के दोष और चिंता के कारण यह रोग हुआ करता है। आर्द्र और उष्ण जलवायु में यह रोग आसानी से पनपता है।

साधारणतया यह रेग अपने आप कालांतर में ठीक हो जाता है, किंतु इसमें कई प्रकार के मुहाँसे, फुंसियाँ आदि त्वचार्तियों का जन्म होता है। सफाई से रहने और विंटामिनों के प्रयोग से रोग का निवारण होता है।

## बाहरी कड़ियाँ
* Seborrheic Dermatitis- Prime Health Channel
* Seborrheic Dermatitis Disease description in Spanish

श्रेणी:रोग
यशयाह

**यशयाह** (लगभग 760 - 701 ई0 पूर्व) बाइबिल के पूर्वार्ध के मुख्य नबियों में सबसे महान्‌। वह राजधानी येरूसलेम के एक प्रभावशाली परिवार के थे। उन्होंने येरूसलेम में ही अपना सारा जीवन बिताया। एक परवर्ती अप्रामाणिक परंपरा के अनुसार आरे से उनका शरीर आरपार काटकर उनको मार डाला गया था।

यशयाह येरूसलेम के मंदिर की पवित्रता तथा ईश्वर की पूजा के औचित्य की चिंता किया करते थे। ईश्वर के आदेश से उन्होंने यहूदियों के उत्तरी राज्य इसराइल तथा दक्षिणी राज्य यूदा, दोनों के विनाश की घोषणा की। दोनों राज्य बाद में क्रमश: नष्ट किए गए - 722 ई0 पू0 में असीरियों द्वारा और 586 ई0पू0 में बाबीलोनियो द्वारा। यशयाह ने इस विनाश को ईश्वर पर यहूदिययों के अविश्वास का दंड माना है। यहूदी लोग विदेशी राष्ट्रों के साथ राजनीतिक संधियों पर भरोसा रखते थे, किंतु यशयाह उनसे कहा करते थे कि ईश्वर पर ही भरोसा रखना चाहिए।

बाइबिल के पूर्वार्ध में जो यशयाह नामक ग्रंथ समिलित है इसके प्रथम ६६अध्याय प्रामाणिक हैं। शेष अध्याय यशयाह की शिष्य परंपरा के एक नबी द्वारा लिखे गए हैं जो 550 ई0पू0 के लगभग बाबुल में प्रवासी यहूदियों के बीच रहते थे। इस अंश में दु:खश् भोगने वाले ईश्वरदास का जो चित्रण किया गया है। वह ईसा का प्रतीक माना जाता है।

## संदर्भ ग्रंथ
* किस्सेन (kissana), इसाइयास, डब्लिन, 1952

## बाहरी कड़ियाँ
* Sermons on Isaiah
* Isaiah (Isaias) at the Catholic Encyclopedia
* Avraham Gileadi's new translation and commentary on Isaiah
* Prophet Isaiah Orthodox icon and synaxarion

श्रेणी:यहूदी धर्म
त्वचा रोगों की सूची

* त्वचाशोथ
* घमौरी
* दाद
* खाज (स्कैबी)
* सफेद दाग
* कुष्ट रोग
* मुंहासे
* फोड़ा
* फुंसी
* रूसी
* गंजापन
* एड़ियों की बिवाई
* छाजन
* छाल रोग (सारिआसिस)
* त्वचा का रंग बदलना

## संबंधित विषय
* रोगों की सूची

श्रेणी:चर्मरोग
अंजनहारी

300px|right|thumb|आंखों की पलकों की फुंसी : '''अंजनहारी'''

**अंजनहारी**, **बिलनी**, या **गुहेरी** रोग आंखों की ऊपरी या निचली परत पर दाने के रूप में हल्के लाल रंग में उभरता है। वैसे तो यह कोई रोग नहीं है किन्तु इस रोग के होने पर रोगी को बहुत परेशानी होती है।

बिलनी रोग संक्रमण के कारण फैलता है। इसमें संक्रमित होने वाले पलकों के बालों में छोटी सी तेल स्रावक ग्रन्थियां होती है। बिलनी रोग में आँख में खुजली व जलन होती है जो बाद में मवाद भरे दानों का रूप ले लेती है।

बिलनी रोग में उभरे हुए दानों की सिंकाई करनी चाहिए ताकि वह फूट जाए। फूटने के बाद इन्हे गर्म पानी में कपड़ा भिगोकर साफ कर लेना चाहिए।

श्रेणी:आँख के रोग
श्रेणी:रोग
लिथुआनियाई भाषा

**लिथुआनियाई भाषा** (*lietuvių kalba*) लिथुआनिया में बोली जाने वाली इस देश की सबसे प्रमुख भाषा है। यह इस देश की आधिकारिक भाषा भी है और इसे यूरोपीय संघ में भी आधिकारिक भाषा के रूप में मान्यता प्राप्त है। लिथुआनिया में इस भाषा को बोलने वालो की संख्या २९ लाख है और अन्य देशों में लगभग ३ लाख लोग इस भाषा को बोलते हैं। लिथुआनियाई एक बाल्टिक भाषा है, जिसका लातवियाई भाषा से निकट का सम्बन्ध है हालांकि ये भाषाएँ परस्पर सुबोध नहीं हैं। लिथुआनियाई भाषा लातिन लिपि में लिखी जाती है। हिन्द-यूरोपीय भाषा-परिवार की जीवित भाषाओं में से लिथुआनियाई भाषा सर्वाधिक अपरिवर्तनित है, जिसने आद्य-हिन्द-यूरोपीय भाषा परिवार की विशिष्टओं को प्रतिधारित (बनाए) रखा है।

यह भाषा संस्कृत से बहुत मिलती है-
: **संस्कृत** - कस्त्वमसि। अस्मि स्वप्नस्तव तमसे नक्ते। अग्निं ददौ ते श्रदि तद विश्पतिर्देवस्त्वमसि।
: **लिथुआनियाई भाषा** - Kas tu esi? Esmi sapnas tavo tamsioje naktyje. Ugnį daviau tau širdy, tada viešpatis dievas tu esi.

## बाहरी कड़ियाँ
* भारत में लिथुआनियाई भाषा पढ़ाने का इरादा
* 8000 से अधिक हिंदी-लिथुआनियाई लिथुआनियाई-हिंदी शब्दावली
*यूरोप में ईसाइयत को चुनौती दे रहे हैं देशज पंथ (डा. लोकेश चन्द्र)
*लिथुआनियाई शब्दकोश और अनुवादक ऑनलाइन
*We intend to be India’s bridge with Europe: Lithuania’s culture minister, Sarunas Birutis
*Sanskrit binds India and Lithuania together
* ''Lithuanian linguistics'' 
* ''Ethnologue report for Lithuanian'' 
* ''The Historical Grammar of Lithuanian language''  
* ''Lithuanian proverbs delightful and enlightening!'' 
* Work on to compile 10,000 Sanskrit words that exist in Lithuanian language (द हिन्दू , अक्टूबर २०१७)

श्रेणी:लिथुआनियाई भाषा
श्रेणी:लिथुआनिया की भाषाएँ
हारबिन

thumb|230px|हारबिन के कुछ नज़ारे
thumb|230px|हारबिन प्रौद्योगिकी संस्था - मुख्य द्वार
**हारबिन** (चीनी: 哈尔滨, अंग्रेज़ी: Harbin, रूसी: Харби́н) जनवादी गणराज्य चीन के सुदूर पूर्वोत्तरी भाग में स्थित हेइलोंगजियांग प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है और चीन का दसवा सब से बड़ी आबादी वाला शहर है। सन् २०१० की जनगणना में इसकी कुल आबादी १,०६,३५,९७१ थी जिनमें से ५८,७८,९३९ इसके २६,०४,९३० शहरी इलाक़ों में रह रहे थे। हारबिन पूर्वोत्तरी चीन का सांस्कृतिक, राजनैतिक, आर्थिक और संचार केंद्र है। यह अपनी कड़ी सर्दियों के लिए जाना जाता है और इसे बहुत से लोग 'बर्फ़ीले शहर' की उपाधि देते हैं। रूस की नज़दीकी के कारण इस शहर की इमारतों और संस्कृति पर रूसी प्रभाव नज़र आता है।

## मान्छु और नाम की उत्पत्ति
ऐतिहासिक रूप से यह मान्छु लोगों का क्षेत्र है हालांकि यहाँ हान चीनी बड़ी तादाद में आकर बसने से अब मान्छु एक अल्पसंख्यक समुदाय बनकर रह गए हैं। मान्छु भाषा में 'हारबिन' शब्द का मतलब 'मछली पकड़ने वाले जाल सुखाने की जगह' है।

## भूगोल और मौसम
हारबिन हेइलोंगजियांग प्रांत के दक्षिणी भाग में सोंगहुआ नदी के किनारे स्थित है। यहाँ गर्मियाँ कम देर की होती हैं और तापमान ३९.२ °सेंटीग्रेड तक जा चुका है जबकि सर्दियाँ लम्बी होती हैं और उनमें तापमान −४१.४ °सेंटीग्रेड तक देखा गया है। सभी बड़े चीनी शहरों में हारबिन सबसे ठंडा है।

## संस्कृति
हारबिन में रूसी प्रभाव बहुत गहरा है। जब मास्को से साइबेरिया में व्लादिवोस्तोक तक का ट्रांस-साइबेरियाई रेलमार्ग तैयार किया गया था तो इसकी एक पटरी हारबिन से गुज़रती थी। यहाँ रूसी साम्राज्य में रूसियों और यहूदियों को बसने का प्रोत्साहन दिया। इस से यहाँ गिरजे और अन्य इमारतें यूरोपी अंदाज़ में बनी हुई मिलती हैं, जिस से कभी-कभी इस शहर को 'चीन का पैरिस' बुलाया जाता है। यहाँ 'दा-लिए-बा' (大列巴) नाम की एक विशेष प्रकार की डबल रोटी मिलती है, जो शब्द डबल रोटी के लिए रूसी भाषा के 'ख़्लेब' (хлеб) शब्द का बिगड़ा रूप है। अत्यंत सर्दी के कारण जाड़ों में यहाँ बर्फ़ की बनी चीज़ें खुली हवा में हफ़्तों-महीनों सलामत रहती हैं। सन् १९८५ से हारबिन में 'अंतर्राष्ट्रीय बर्फ़ शिल्पकला त्यौहार' मनाया जाता है जिसमें कलाकार सख़्त बर्फ़ से मूर्तियाँ और अन्य वस्तुएँ तराशकर रंग-बिरंगी रोशनियों के साथ प्रदर्शित करते हैं।

## इन्हें भी देखें
* हेइलोंगजियांग
* साइबेरिया
* ट्रांस-साइबेरियाई रेलमार्ग
* मंचूरिया
* मान्छु लोग

## सन्दर्भ


श्रेणी:हेइलोंगजियांग
श्रेणी:मंचूरिया
श्रेणी:चीन के शहर
श्रेणी:चीनी जनवादी गणराज्य के नगर
बास्क भाषा

thumb|300px|स्पेन और फ़्रान्स के मध्य स्थित बास्क भाषा बोलने वाले प्रान्त।
**बास्क भाषा** (*Euskara*), उत्तरपूर्वी स्पेन और दक्षिणपश्चिमी फ़्रान्स के मध्य स्थित बास्क देश की भाषा है। बास्क भाषा अन्य यूरोपीय भाषाओं से इस मामले में भिन्न हैं क्योंकि यह हिन्द-यूरोपीय भाषा-परिवार से नहीं है और नाही किसी अन्य ज्ञात भाषा परिवार से और इसलिए यह तथाकथित एकल भाषा परिवार की भाषा है।

इस भाषा को बोलने वालो की कुल संख्या ८ लाख के लगभग है और इसमें से अधिकतर लोग (७ लाख) बास्क क्षेत्र में रहते हैं जिसमें से भी अधिकतर (५ लाख) स्पेन वाले बास्क क्षेत्र में रहते हैं। शेष बास्क भाषी लोग यूरोप, संयुक्त राज्य अमेरिका और आस्ट्रेलिया में रहते हैं।

बास्क भाषा बहुत सी बोलियों में विभाजित है जो एक-दूसरे से बहुत भिन्न हैं। एकीकृत बास्क साहित्य १९६० के दशक में निर्मित किया गया था।

## बाहरी कड़ियाँ
* ''History of the Basque language'' 
* ''Deustuko:Curso Deusto de Euskera''  
* ''Schools of languages of the Basque country that teach Basque'' 
* ''Euskaltzaindia (The Royal Academy of the Basque Language) official web'' 
* बास्क भाषा सीखें

श्रेणी:बास्क भाषा
श्रेणी:स्पेन की भाषाएँ
श्रेणी:फ़्रान्स की भाषाएँ
श्रेणी:यूरोप के भाषा वियोजक
वोलापूक भाषा

thumb|right|200px|वोलापूक आन्दोलन का लोगो (दूसरा चरण)।
**वोलापूक भाषा** (*Volapük*) एक कृत्रिम भाषा है, जिसे १८७९-१८८० में जॉहान मार्टिन स्कैलियेर नामक एक रोमन कैथलिक पादरी ने बाडन, जर्मनी में निर्मित किया था। स्कैलियेर को यह अनुभव हुआ कि ईश्वर ने उसे कहा है कि वह एक अन्तर्राष्ट्रीय भाषा का निर्माण करे। वोलापूक सम्मेलन १८८४ में फ़्रीड्रिकशैफ़न, १८८७ में म्यूनिख और १८८९ में पेरिस में हुआ था। प्रथम दो सम्मेलनों में जर्मन का उपयोग हुआ था और अन्तिम सम्मेलन में केवल वोलापूक का। वर्ष १८८९ में वोलापूक भाषा में या इसके बारे में २८३ क्लब, २५ नियतकालिक पत्रिकाएँ और २५ भाषाओं में ३१६ पाठ्यपुस्तकें उपलब्ध थीं। वर्ष २००० के अनुमाक अनुसार पूरे विश्व में इस भाषा को बोलने वालों की संख्या २०-३० तक है। फ़्रवरी २०१२ की स्थिति तक वोलापूक भाषा विकिपीडिया पर लेखों की संख्या १,१९,००० के लगभग है और यह सैतीसवाँ सबसे बड़ा विकिपीडिया संस्करण है।

## वर्णमाला
वोलापूक भाषा में २७ अक्षर हैं:

आगे बढ़ने का क्रम --->

## व्याकरण
स्कैलियेर ने वोलापूक के लिए अंग्रेज़ी से शब्दावली ली थी और कुछ तत्व जर्मन और फ़्रान्सीसी भाषाओं से भी जोड़े थे। बहुत बार धब्दों को पहचान पाना कठिन होता है। उदाहरण के लिए "*vol*" और "*pük*" शब्द अंग्रेज़ी के दो शब्दों "*world*" (विश्व) और "*speak*" (भाषा) से लिए गए हैं।

## सन्दर्भ

## बाहरी कड़ियाँ
* वोलापूक भाषा विकिपीडिया
* ''A Volapük portal'' 
* ''A Volapük portal'' 

श्रेणी:वोलापूक भाषा
श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
वराय भाषा

**वराय** (Waray) या **वराय-वराय**(Waray-Waray) या **विनारे** (Winaray) फ़िलिपीन्ज़ की पाँचवी सर्वधिक बोली जाने वाली भाषा है जो उस देश के सामार द्वीप और बिलिरान द्वीप के समस्त भागों और लेयते द्वीप के पूर्वोत्तरी भाग में बोली जाती है। सिबुआनो भाषा और हिलिगायनोन भाषा के बाद यह तीसरी सबसे अधिक बोली जाने वाली विसाया भाषा है। इसकी लगभग २५ उपभाषाएँ हैं और २०१५ में इसके बोलने वालों की संख्या ३४ लाख अनुमानित की गई थी।

## इन्हें भी देखें
* विसाया भाषाएँ
* हिलिगायनोन भाषा

## बाहरी कड़ियाँ
* रेडियो वरायोन, इंटरनेट रेडियो स्टेशन
* वराह संग्रहालय ब्लॉग, वराय साहित्य समूहने वाला
* लिन्येते-सामारनोन (वराय)-अंग्रेज़ी शब्दकोश, विडियो, चित्रों, संगीत, समाचार और स्थानीय आकर्षणों पर जानकारी भी उपलब्ध है
* वराय शिक्षा, अंग्रेज़ी में
* वराय शब्दकोश, अंग्रेज़ी में
* वराय की समीक्षा, ऍथ्नोलोग रिपोर्ट
* वराय शब्दकोश, आन्द्रास रायकी द्वारा कृत, शब्दोत्पत्ति तथा सिबुआनो और तगालोग सजातीय शब्दों के साथ
* वराय समझो ऑनलाइन ट्यूटोरियल, अंग्रेज़ी में

## सन्दर्भ

श्रेणी:विसाया भाषाएँ
श्रेणी:फ़िलिपीन्ज़ की भाषाएँ
ऐना पॉपलवेल

**ऐना कैथरीन पॉपलवेल** (, जन्म १६ दिसम्बर १९८८) एक अंग्रेज़ फ़िल्म अभिनेत्री है। वह ''द क्रॉनिकल्स ऑफ़ नार्निया'' फ़िल्म शृंखला में सुज़ान पेवेंसी का किरदार निभाने के लिए लोकप्रिय है।

## सन्दर्भ

## बाहरी कड़ियाँ

श्रेणी:अभिनेत्री
श्रेणी:1988 में जन्मे लोग
श्रेणी:जीवित लोग
द आर्टिस्ट

**द आर्टिस्ट** (; कलाकार) 2011 की एक फ्रांसीसी/अमेरिकी मूक रोमांस हास्य फ़िल्म है जिसका निर्देशन मिशेल हज़ानविसियस ने किया है और फ़िल्म के प्रमुख सितारे जीन दुजार्दिन और बेरेनीस बेजो हैं। फ़िल्म की कहानी 1927 और 1932 के बीच के हॉलीवुड पर आधारित है जिस समय मूक फ़िल्मों का दौर खत्म हो रहा था और सवाक फ़िल्मों के दौर की शुरुआत हो रही थी। फ़िल्म मूक फ़िल्मों के एक बड़े सितारे और एक उभरती युवा अभिनेत्री के रिश्ते पर आधारित है। गैर-डाईजेटिक साउंडट्रैक को छोड़कर फ़िल्म का अधिकांश मूक है, फ़िल्म को पुराने तरीके के ४:३ के अभिमुखी अनुपात में श्वेत श्याम में बनाया गया है। ८४वें अकादमी पुरस्कारों में इस फ़िल्म ने ५ पुरस्कार जीते हैं जिसमे सर्वश्रेष्ठ फिल्म, सर्वश्रेष्ठ अभिनेता और सर्वश्रेष्ठ निर्देशक का पुरस्कार शामिल है।

## सन्दर्भ

## बाहरी कड़ियाँ
* 
*
संक्रामक रोगों की सूची

* छोटी माता
* चेचक
* हैजा
* डेंगू ज्वर
* सूजाक
* हेपेटाइटिस ए
* हेपेटाइटिस बी
* हेपेटाइटिस सी
* हेपेटाइटिस डी
* हेपेटाइटिस ई
* इनफ्लुएंजा
* कुष्ट रोग
* मलेरिया
* खसरा
* तानिकाशोथ
* प्लेग
* उपदंश
* टेटनस
* टाइफाइड
* क्षय
* पीत ज्वर
* एडस
* मियादी बुखार(टायफॉयड)
* स्वाइन फ्लू
* पोलियो
* कोरोना वायरस
* चमकी बुखार
* ट्यूब्बर क्लोसिस{ T.B}

## इन्हें भी देखें
* रोगों की सूची    पीलि
* हर्पिस
* गलसुआ
झेंगझोऊ

**झेंगझोऊ** (郑州, Zhengzhou) मध्य चीन के हेनान प्रांत की राजधानी और सबसे बड़ा शहर है। यह एक उपप्रांत (प्रीफ़ेक्चर, दिजी) का दर्जा रखने वाला एक नगर है। प्राचीन चीन में यह नगर चीन की राजधानी रहा है। सन् २०१० की जनगणना में इसकी आबादी ८६,२६,५०५ अनुमानित की गई थी जिसमें से ३९,८०,२५० इसके शहरी क्षेत्र में रह रहे थे। अपने लम्बे इतिहास के कारण झेंगझोऊ में बहुत से पुरातन स्थल हैं। शहर से ५० मील दक्षिण-पश्चिम में शाओलिन मंदिर स्थित है जिसे सन् ४९५ ईसवी में भारत से आये बातुओ नामक भिक्षु के लिए निर्मित किया गया था। ५३७ ईसवी में यहाँ बोद्धिधर्म नाम का एक और भारतीय भिक्षु आकर शिक्षा देने लगा और उसने कुंग-फ़ू सिखाई।

## मौसम
झेंगझोऊ में गर्मियों में मौसम गरम और नम होता है। जुलाई में औसत तापमान २७ °सेंटीग्रेड होता है। गर्मियों में बारिशें भी पड़ती हैं। सर्दियों में तापमान शून्य से नीचे गिर जाता है और कभी-कभी बर्फ़ गिरती है। जनवरी का औसत तापमान ०.१ °सेंटीग्रेड रहता है।

## इन्हें भी देखें
* हेनान

## सन्दर्भ


श्रेणी:हेनान
श्रेणी:हेनान के शहर
श्रेणी:चीन के शहर
श्रेणी:चीनी जनवादी गणराज्य के नगर
तंत्रसंग्रह

right|thumb|300px
गणितज्ञ और खगोलशास्त्री नीलकण्ठ सोमयाजि द्वारा संस्कृत में रचित खगोलशास्त्रीय ग्रंथ है। यह ग्रंथ १५०१ ई. में पूर्ण हुआ। इस में ४३२ श्लोक हैं जो ८ अध्यायों में विभक्त हैं। इस ग्रन्थ में ग्रहों की गति के पारम्परिक माडल के स्थान पर परिष्कृत माडल प्रस्तुत किया गया है।

इस की २ टीकाएँ ज्ञात हैं - तंत्रसंग्रहव्याख्या (रचनाकार अज्ञात) तथा युक्तिभाषा (ज्येष्ठदेव द्वारा लगभग १५५० ई में रचित)। तंत्रसंग्रह में आचार्य नीलकण्ठ सोमयाजि ने बुध और शुक्र ग्रहों की गति का आचार्य आर्यभट द्वारा प्रस्तुत माडल को पुनः सामने रखा। इस ग्रन्थ में दिया हुआ इन दो ग्रहों के केन्द्र का समीकरण १७वीं शताब्दी में केप्लर के पहले तक सबसे शुद्ध मान देता था।

## संरचना
इस ग्रन्थ में ८ अध्याय हैं -
*(१) मध्यमप्रकरण
*(२) स्फुटप्रकरण
*(३) छायाप्रकरण
*(४) चन्द्रग्रहणप्रकरण
*(५) रविग्रहणप्रकरण
*(६) व्यतीपादप्रकरण
*(७) दृक्कर्मप्रकरण
*(८) शृंगोन्नतिप्रकरण

## इन्हें भी देखें
* केरलीय गणित सम्प्रदाय
* युक्तिभाषा - तंत्रसंग्रह का टीकाग्रन्थ
* तर्कसंग्रह - न्याय एवं वैशेषिक दोनो दर्शनों को समाहित करने वाला ग्रंथ 
* तन्त्रसारसंग्रह - एक तांत्रिक ग्रन्थ

## बाहरी कड़ियाँ
* '''तंत्रसंग्रह''' (गूगल पुस्तक, अंग्रेजी व्याख्या)
* तन्त्रसंग्रह
* तन्त्रसंग्रह (के वी शर्मा और के एस नरसिंहन)
* तन्त्रसंग्रह Supplement  (के वी शर्मा और के एस नरसिंहन)
* तन्त्रसंग्रहः, युक्तिदीपिका और लघुविवृत्ति सहित सहित
* [तन्त्रसंग्रह](https://www.ms.uky.edu/~sohum/ma330/files/chennai_talks/Tantrasangraha%20%20-%20Ramasubramanian_Sriram%20(2011).pdf) (के० रामसुब्रमनियन एवं एम० एस० श्रीराम)

श्रेणी:भारतीय गणित
श्रेणी:संस्कृत ग्रन्थ
श्रेणी:प्राचीन भारतीय गणित ग्रन्थ
जॉहान मार्टिन स्कैलियेर

thumb|जॉहान मार्टिन स्कैलियेर
**जॉहान मार्टिन स्कैलियेर** () (१८ जुलाई १८३१ - १६ अगस्त १९१२) एक जर्मन रोमन कैथलिक पादरी थे जिन्होंने वोलापूक नामक कृत्रिम भाषा का निर्माण किया था। उनका आधिकारिक नाम "मार्टिन स्कैलियेर" था; जॉहान नाम उन्होंने अपने धर्मपिता के सम्मान में अपने नाम के आगे जोड़ा था।

उनका जन्म ओबेरलौडा (बाडन) में हुआ था। उनके स्वयं के प्रतिवेदन के अनुसार, एक अन्तर्राष्ट्रीय भाषा बनाने का विचार उन्हें अपने एक यजमान (पैरिशनर) के साथ वार्ता के दौरान आया। उनका यह यजमान एक कम-पढ़ालिखा जर्मन किसान था जिसका बेटा अमेरिका चला गया था और वह अपने पुत्र तक अपना पत्र नहीं पहुँचा सकता था क्योंकि अमेरिकी डाक सेवा वाले उस किसान की लिखाई नहीं समझ सकते थे।

## बाहरी कड़ियाँ
* ''Links to Volapük pages - Ken Caviness'' 
* ''Information on Schleyer and the campaign for his beatification'' 
* ''A complete italian grammar (1888) by V. Amoretti''. 
* ''Una grammatica completa in lingua italiana (1888) a cura di V. Amoretti''. 

श्रेणी:1831 में जन्मे लोग
श्रेणी:१९१२ में निधन
श्रेणी:वोलापूक भाषा
श्रेणी:जर्मन पादरी
84वें अकादमी पुरस्कार

**84वें अकादमी पुरस्कार** समारोह () में फ़िल्मों के नामांकन व विजेताओं की सूची निम्नलिखित है।

## नामाकन व विजेता

## सन्दर्भ

## बाहरी कड़ियाँ
* अकादमी पुरस्कारों की अधिकृत वेबसाईट

श्रेणी:अकादमी पुरस्कार समारोह
ह्यूगो (फ़िल्म)

**ह्युगो** (अंग्रेजी; Hugo) वर्ष २०११ की अमेरिकी-फ्रेंच भाषा की 3डी ऐतिहासिक एवं रोमांच-ड्रामा आधारित फ़िल्म है जिसका निर्देशन एवं निर्माण मार्टिन स्कोर्सेस ने किया तथा लेखक जाॅन लोगन ने पटकथा को मूल लेखक ब्रायन सेल्ज़निक के ग्राफिक उपन्यास द इन्वेन्शन ऑफ ह्युगो कैब्रेट के आधार पर रूपांतरण कराया, यह १९३० के दशक के एक किशोर के बारे में जो पेरिस स्थित गेर मोंटपैर्नैसे के रेलवे स्टेशन पर अकेला रहता था। फ़िल्म के सह-निर्माण में दो अन्य लोग ग्राहम किंग की जीके फ़िल्म्स तथा जाॅनी डेप की इनफिनिटम निहिल भी सम्मिलित हैं, फ़िल्म में कई प्रख्यात अदाकारों को कास्ट किया है जिनमें बेन किंग्सले, सैचा बैराॅन कोहेन, एसा बट्टरफिल्ड, क्लोए ग्रैस माॅरेत्ज़, रे विन्सटन, एमिली माॅर्टिमेर, जुड लाॅ, हेलेन मैक'क्राॅरी एवं क्रिस्टोफर ली शामिल हैं।
## सारांश
## भूमिकाएँ
* एसा बट्टरफिल्ड - ह्युगो कैब्रेट
* क्लोए ग्रैस माॅरेत्ज़ - इस़ाबेले
* बेन किंग्सले - जाॅर्ज मेलाइस/पापा जाॅर्ज्स
* सैचा बैराॅन कोहेन - इंस्पेक्टर गुस्तावे डास्टे
* रे विन्सटन - क्लाउडे कैब्रेट 
* एमिली माॅर्टिमेर - लिसेटे
* जुड लाॅ - मि. कैब्रेट
* हेलेन मैक'क्राॅरी - जेनी डी'एल्की/ मामा जेनी
* माइकल स्टुह्लबर्ग - रेने टैबैर्ड
* क्रिस्टोफर ली - माॅन्सियर लैबिसे
* फ्रांसिस डे ला टूर - मैडम एमिले
* रिचर्ड ग्रिफिठ्स - माॅन्सियर फ्रिक
* मार्को एपोंटे - एक ट्रेन इंजीनियर सहायक
* केविन एल्डाॅन - एक पुलिसकर्मी
* गुलिवर मैक'ग्रैथ - युवा टैबैर्ड
* अंगुस बार्नेट - एक सिनेमा मैनेजर
* बेन ऐडिस - साल्वाडोर डेली 
* एमिल लैगेर - जैंगो रिन्हार्डट
* राॅबर्ट गिल - जेम्स जाॅयस

माइकल पिट, मार्टिन स्कोर्सेसे तथा ब्रायन सेल्ज़निक कैमियो भूमिकाओं में।

## हिन्दी डबिंग कलाकार

### हिन्दी डबिंग कर्मचारी
* डब वर्ष रिहाई: ४ मई, २०१२ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया
## निर्माण
### पूर्व-निर्माण
### फ़िल्मांकन
### संगीत
## प्रदर्शन
## ऐतिहासिक सन्दर्भ
## प्रतिक्रिया
### बाॅक्स ऑफिस प्रदर्शन
### आलोचनात्मक प्रतिक्रिया
#### टाॅप टेन की सूची में
### पुरस्कार

## सन्दर्भ

## बाहरी कड़ियाँ
* 
* 

श्रेणी:३डी फ़िल्म
श्रेणी:2011 की फ़िल्में
श्रेणी:अंग्रेज़ी फ़िल्में
श्रेणी:अमेरिकी फ़िल्में
फीलपाँव

300px|right|thumb|फीलपाँव का रोगी
300px|right|thumb|फीलपाँव का रोगी जिसका अण्डकोष फूल गया है।

**श्लीपद**, **फीलपाँव** या **हाथीपाँव** (Elephantiasis) के रोगी के पाँव फूलकर हाथी के पाँव के समान मोटे हो जाते हैं। परंतु यह आवश्यक नहीं कि पाँव ही सदा फूले; कभी हाथ, कभी अंडकोष, कभी स्तन आदि विभिन्न अवयव भी फूल जाते हैं। रोग के बहुत से मामलों में कोई लक्षण होता  तथापि, कुछ मामलों में हाथों, पैरों या गुप्‍तांगों में काफी अधिक सूजन हो जाती है। त्‍वचा भी मोटी हो सकती है और दर्द हो सकता है। शरीर में परिवर्तनों के कारण प्रभावित व्‍यक्त्‍िा को सामाजिक और आर्थिक समस्‍याएं हो सकती है। 

## कारण और निदान
संक्रमित मच्‍छर के काटने से इसके कीड़े फैलते है।  जब मनुष्‍य बच्‍चा होता है तो आम तौर पर संक्रमण आरंभ हो जाता है। तीन प्रकार के कीड़े होते है जिनके कारण बीमारी फैलती है: *[[Wuchereria bancrofti]]*, *[[Brugia malayi]]*, और *[[Brugia timori]]*. *Wuchereria bancrofti* यह सबसे सामान्‍य है। यह कीड़ा lymphatic system को नुकसान पहुंचाता है। रात के समय एकत्रित किए गए खून को, एक प्रकार के सूक्ष्‍मदर्शी के द्वारा देखने पर इस बीमारी का पता चलता है। खून को thick smear के रूप में और Giemsa के साथ दाग के रूप में होना चाहिए।. बीमारी के विरूद्ध एंटीबाडियों हेतु खून की जांच भी की जा सकती है। यह शोथ न्यूनाधिक होता रहता है, परंतु जब ये कृमि अंदर ही अंदर मर जाते हैं, तब लसीकावाहिनियों का मार्ग सदा के लिए बंद हो जाता है और उस स्थान की त्वचा मोटी तथा कड़ी हो जाती है। लसीका वाहिनियों के मार्ग बंद हो जाने से यदि अंग फूल जाएँ, तो कोई भी औषध ऐसी नहीं है जो अवरुद्ध लसीकामार्ग को खोल सके। कभी कभी किसी किसी रोगी में शल्यकर्म द्वारा लसीकावाहिनी का नया मार्ग बनाया जा सकता है। इस रोग के समस्त लक्षण फाइलेरिया के उग्र प्रकोप के समान होते हैं।

## रोकथाम और उपचार
जिस समूह में यह बीमारी हो, उस संपूर्ण समूह की उपचार के द्वारा वार्षिक आधार पर रोकथाम करके बीमारी से पूरी तरह छुटकारा पाया जा सकता है। इसमें लगभग छ: वर्ष लग सकते हैं। प्रयोग की गई दवाओं में albendazole के साथ ivermectin या albendazole के साथ diethylcarbamazine शामिल है।. दवाईयां बड़े कीड़ों को नहीं मारती परंतु कीड़ों के स्‍वयं मर जाने तक बीमारी को आगे फैलने से रोकती है। मच्छरों के काटने से बचाव के प्रयासों के साथ साथ मच्‍छरों की संख्‍या को कम करने और बेडनेट के प्रयोग की सिफारिश भी की जाती है। 

## महामारी
120 मिलियन से अधिक व्‍यक्ति lymphatic filariasis से संक्रमित है।  73 देशों में लगभग 1.4 बिलियन व्‍यक्तियों पर बीमारी का खतरा मडरा रहा है। अफ्रीका तथा एशिया के क्षेत्र में यह आम हैं। इस बीमारी के कारण, एक वर्ष में कई बिलियन डॉलर का आर्थिक नुकसान होता है। 

## बाहरी कड़ियाँ
* Podoconiosis blog with video from Gimbie, Ethiopia
* 'End in Sight' for elephantiasis -Retrieved Oct 9 2008
* Antibiotics help combat Elephantiasis
* Elephantiasis photographic documentation
* The Carter Center Lymphatic Filariasis Elimination Program

## सन्दर्भ


श्रेणी:रोग
मनिबॉल

***मनिबॉल*** ( २०११ में बनी खेल जीवनी पर आधारित ड्रामा फ़िल्म है जिसका निर्देशन बेनेट मिलर ने किया है व कोलंबिया पिक्चर्स ने इसे वितरित किया है। फ़िल्म माइकल लेविस की २००३ में प्रकाशित इसी नाम की पुस्तक पर आधारित है। फ़िल्म में ब्रैड पिट मुख्य भूमिका में है।

फ़िल्म को छः अकादमी पुरस्कार नामांकन प्राप्त हुए है।

## पात्र
* ब्रैड पिट - बिली बिन
* जोनाह हिल - पिटर ब्रैंड
* फ़िलिप समोर होफमैन - आर्ट हाउई
* क्रिस प्रैट - स्कॉट हेटेबर्ग
* केसी बोंड - चैड ब्रैडफ़ोर्ड
* स्टीफन बिशप - डेविस जस्टिस
* रोएस क्लेटन - मिगुएल तेजेदा

## सन्दर्भ

## बाहरी कड़ियाँ
कक्षीय अवधि

किसी पिण्ड की **कक्षीय अवधि** अथवा **परिक्रमण काल** या **संयुति काल** उसके द्वारा किसी दूसरे निकाय का एक पूरा चक्कर लगाने में लिया गया समय है।

## सूर्य के ग्रहों का परिक्रमण काल

उपरोक्त समय पृथ्वी के परिक्रमण काल के आधार पर है।
श्रेणी:भौतिकी
श्रेणी:खगोलशास्त्र में समय
श्रेणी:कक्षाएँ (भौतिकी)
द ट्री ऑफ़ लाइफ़

***द ट्री ऑफ़ लाइफ़*** () २०११ में बनी अमरीकी ड्रामा फ़िल्म है जिसका निर्देशन टेरेंस मलिक द्वारा किया गया है व शॉन पेन, ब्रैड पिट और जेसिका चेस्टन इसमें मुख्य भूमिका में है। जनवरी २०१० को फ़िल्म को तिन अकादमी पुरस्कार नामांकन प्राप्त हुए थे।

## पात्र
* ब्रैड पिट - मिस्टर ओ'ब्रायन।
* शॉन पेन - जैक।
* जेसिका चेस्टन - मिसेस ओ'ब्रायन।
* कारी मेचेट - जैक की पूर्व प्रेयसी।
* जोआना गोइंग - जैक की पत्नी।
* माइकल शावर्स - मिस्टर ब्राउन।
* किम्बरले वेलन - मिसेस ब्राउन।

## सन्दर्भ

## बाहरी कड़ियाँ
* अधिकृत वेबसाइट
* 
*
पृथ्वी द्रव्यमान

thumb|पृथ्वी के द्रव्यमान की नेप्चून के द्रव्यमान से तुलना.

**पृथ्वी द्रव्यमान (M<sub>🜨</sub>)**, द्रव्यमान की वह इकाई है जिसका मान पृथ्वी के द्रव्यमान के बराबर है | १ M🜨 = ५.९७२२ × १०२४ कि.ग्रा. | पृथ्वी द्रव्यमान अक्सर चट्टानी स्थलीय ग्रहों के द्रव्यमान का वर्णन करने के लिए प्रयोग किया जाता है |

सौर मंडल के चार स्थलीय ग्रहों, बुध, शुक्र, पृथ्वी और मंगल के द्रव्यमान क्रमशः ०.०५५, ०.८१५, १.००० और ०.१०७ पृथ्वी द्रव्यमान है |

एक पृथ्वी द्रव्यमान को संबंधित इकाइयों के लिए परिवर्तित किया जा सकता है:
* ८१.३ चन्द्र द्रव्यमान (ML)
* 
* ०.०१०५ शनि द्रव्यमान (शनि का द्रव्यमान ९५.१६ पृथ्वी द्रव्यमान होता है)
* ०.०५८३ नेप्चून द्रव्यमान (नेप्चून का द्रव्यमान १७.१४७ पृथ्वी द्रव्यमान होता है)
* ०.०००००३००३ सौर द्रव्यमान (M☉) (सूर्य का द्रव्यमान ३,३२,९४६ पृथ्वी द्रव्यमान होता है)

## References

श्रेणी:खगोलिकी में मापन इकाईयाँ
श्रेणी:पृथ्वी
श्रेणी:ग्रह विज्ञान
श्रेणी:ग्रहीय भूविज्ञान
श्रेणी:द्रव्यमान की इकाईयाँ
टॉरस

right|thumb|250px|एक टॉरस
**टॉरस** (torus) एक प्रकार की ज्यामितीय आकृति है।

श्रेणी:ज्यामिति
गली गली चोर है (2012 फ़िल्म)

**गली गली चोर है** 2012 में बनी हिन्दी भाषा की फिल्म है।
## संक्षेप
## चरित्र
## मुख्य कलाकार
* अक्षय खन्ना - भारत, हनुमान
* श्रिया सरन - निशा
* सतीश कौशिक - शिवनारायण
* मुग्धा गोडसे - अमिता
* अनु कपूर - हवलदार कुशवाह
* मुरली शर्मा - एम एल ए मंकू
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:2012 की फ़िल्में
श्रेणी:2012 में बनी हिन्दी फ़िल्म
कक्षीय विकेन्द्रता

[thumb|एक अण्डाकार [केपलर कक्षा (लाल) एक ०.७ की विकेन्द्रता के साथ, एक परवलयिक केपलर कक्षा (हरा) और एक अतिपरवलयिक केपलर कक्षा (नीला) १.३ की विकेन्द्रता के साथ.]]
किसी खगोलीय पिंड की **कक्षीय विकेन्द्रता** (Orbital eccentricity) उसकी कक्षा के एक पूर्ण वृत्त से विचलन की माप है । जहां शून्य एक पूर्ण वृत्त है और १.० एक परवलय है। इसे अंग्रेजी अक्षर e से प्रदर्शित किया जाता है। 

विकेन्द्रता निम्न मान ले सकती है:
* वृत्ताकार कक्षा **:** e = ०
* अण्डाकार कक्षा **:** ०  १

श्रेणी:खगोलशास्त्र
श्रेणी:कक्षाएँ (भौतिकी)
कोरिया गणराज्य के क्षेत्रीय सकल घरेलू उत्पाद

इस सूची में में कोरिया गणराज्य के विभिन्न क्षेत्रों का सकल घरेलू उत्पाद दिया गया है।

## संज्ञात्मक सकल घरेलू उत्पाद प्रति व्यक्ति (२०१०)
अन्तर्राष्ट्रीय मुद्रा कोष के आँकड़े (अमेरिकी डॉलरों में)

## इन्हें भी देखें
* दक्षिण कोरिया की अर्थव्यवस्था

श्रेणी:दक्षिण कोरिया की अर्थव्यवस्था
विक्टर कोज़िन

200px|thumb|विक्टर पक्की सड़क सम्पादन
तकनीकी विज्ञान के उम्मीदवार (के.टी. पता) 1984 डिजाइन और जहाजों के निर्माण, विक्टर फ़ुटपाथ
तकनीकी विज्ञान के डॉक्टर (डीटी n) 1994 विरूप्य ठोस यांत्रिकी. वह अमूर नदी 1975, गोर्की पॉलिटेक्निक संस्थान 1983 में स्नातकोत्तर अध्ययन के द्वारा पीछा किया पालीटेक्निक संस्थान में अध्ययन किया। वह जहाज बिल्डर निकोलस शिपयार्ड 1974 पर काम किया। वह 1975 में पर अमुर पॉलिटेक्निक संस्थान (अब राज्य तकनीकी विश्वविद्यालय), जहाँ वह वर्तमान में प्रोफेसर और कुर्सी में काम शुरू कर दिया।

विकसित और लागू बर्फ कवर के विनाश की गूंज विधि, द्विधा गतिवाला होवरक्राफ्ट का एहसास, एक बार कुछ परंपरागत तकनीकों बर्फ तोड़ने वाले, बर्फ तोड़ने संलग्नक, आदि का उपयोग की तुलना में बिजली की खपत को कम करने के लिए अनुमति देता है

## प्रमुख प्रकाशन:

- वीए Zuev, वीएम Kozin बर्फ कवर के विनाश के लिए होवरक्राफ्ट का उपयोग. बीजिंग: सुदूर पूर्वी राज्य विश्वविद्यालय की पब्लिशिंग हाउस. 1988 में. - पी 128.

- Kozin वी.एम. Zhyostkaya V.D. बर्फ कवर के साथ लोड के nonstationary आंदोलन. अपतटीय और ध्रुवीय इंजीनियरिंग इंटरनेशनल जर्नल ऑफ. - संयुक्त राज्य अमेरिका. - Voe.9, 4 №, दिसंबर. - पी 1999. 293-297 (ISBN № 1053-5381).

- हार्ड वी डी, वीएम Kozin बर्फ कवर द्विधा गतिवाला होवरक्राफ्ट प्रतिध्वनि विधि के विनाश के अनुसंधान की संभावनाओं. व्लादिवोस्तोक: Dal'nauka. 2003 में. -161 सेक. 5-8044-0384-2 आईऍसबीऍन.

Ledorazrushayuschaya वस्तुओं की गति पर flexural - गुरुत्वाकर्षण लहरों की क्षमता. / विक्टर पक्की सड़क सम्पादन और दूसरों - व्लादिवोस्तोक Dal'nauka अपने, 2005 191 - पी. ISBN 5-8044-०५०८ एक्स.
लुकासफ़िल्म

**लुकासफ़िल्म लिमेटेड** () एक अमरीकी फ़िल्म निर्माता कंपनी है जिसे ज्योर्ज लुकास द्वारा १९७१ में स्थापित किया गया था। यह सैन फ़्रांसिस्को, कैलिफोर्निया में स्थित है। लुकास इस कंपनी के चेयरमेन और सीएओ है और मिशेलिन चाऊ इसकी अध्यक्ष व सीओओ है।

कंपनी मुख्य तौर पर *[[स्टार वॉर्स]]* फ़िल्मों के निर्माण के लिए जानी जाती है और इसने कई अन्य बॉक्स ऑफिस हीट फ़िल्मों का भी निर्माण किया है जिनमे ''इंडियाना जोन्स'' फ़िल्म श्रंखला और *अमेरिकन ग्राफिटी* शामिल है। यह कई नई फ़िल्मों की तकनीकें खोजने व स्थापित करने के लिए अग्रणीय है जिनमे स्पेशल इफेक्ट, ध्वनि, कंप्यूटर एनिमेशन शामिल है।

## सन्दर्भ

## बाहरी कड़ियाँ
* लुकासफ़िल्म्स वेबसाइट
* लुकासआर्ट्स वेबसाइट
पाँच राजवंश और दस राजशाहियों का काल

[thumb|230px|९२३ ईसवी में (उत्तरकालीन लियांग राजवंश के अन्तकाल में) [चीन का राजनैतिक नक़्शा]]
**पाँच राजवंश और दस राजशाहियाँ** ( 五代十国, 五代十國, वुदाई शीगुओ, Five Dynasties and Ten Kingdoms) चीन के इतिहास में सन् ९०७ ईसवी से ९७९ ईसवी तक चलने वाला एक दौर था। यह तंग राजवंश के पतन के बाद शुरू हुआ और सोंग राजवंश के उभरने पर ख़त्म हुआ। इस काल में चीन के उत्तर में एक-के-बाद-एक पाँच राजवंश सत्ता में आये। चीन भर में और ख़ासकर दक्षिणी चीन में, १२ से अधिक स्वतन्त्र राज्य स्थापित हो गए। इनमें से इतिहास में १० राज्यों का वर्णन अधिक होता है, इसलिए यह काल 'पाँच राजवंश और दस राजशाहियों' के नाम से जाना जाता है। इसी काल में मंचूरिया-मंगोलिया क्षेत्र में ख़ितानी लोगों का लियाओ राजवंश भी स्थापित हुआ।

## पाँच राजवंश
उत्तरी चीन में राज करने वाले पाँच राजवंश और उनके सत्ता काल यह थे:
* **उत्तरकालीन लियांग राजवंश** (後梁, Later Liang Dynasty), ९०७ - ९२३ ईसवी
* **उत्तरकालीन तंग राजवंश** (後唐, Later Tang Dynasty), ९२३ - ९३६ ईसवी
* **उत्तरकालीन जिन राजवंश** (後晉, Later Jin Dynasty), ९३६ - ९४७ ईसवी
* **उत्तरकालीन हान राजवंश** (後漢, Later Han Dyansty), ९४७ - ९५१ ईसवी (अगर उत्तरी हान राजवंश को इसी वंश का हिस्सा माना जाए तो इनका काल ९७९ ईसवी तक चला)
* **उत्तरकालीन झोऊ राजवंश** (後周, Later Zhou Dynasty), ९५१ - ९६० ईसवी

## दस राजशाहियाँ
दस राजशाहियाँ इस प्रकार थीं: वू (९०७-९७८ ई), मीन (९०९-९४५ ई), चू (९०७-९५१ ई), दक्षिणी हान (९१७-९७१ ई), पूर्वकालीन शू (९०७-९२५ ई), उत्तरकालीन शू (९३४-९६५ ई), जिंगनान (९२४-९६३ ई), दक्षिणी तांग (९३७-९७५ ई) और उत्तरी हान (९५१-९७९ ई)।

## विवरण
तंग साम्राज्य के अंतिम दिनों में शाही दरबार ने ** [[जिएदूशी]] ** (節度使, jiedushi) नामक क्षेत्रीय सैनिक राज्यपालों के अधिकार बढ़ा दिए। इसी दौरान हुआंग चाओ (黃巢, Huang Chao) नामक एक नेता ने तंग सरकार के विरुद्ध विद्रोह आयोजित किया जिस से साम्राज्य बहुत ही कमज़ोर पड़ गया और राज्यपाल लगभग पूरी तरह आज़ाद हो गए। इसी से पाँच राजवंशों और दस राजशाहियों का काल शुरू हुआ। इस काल में उत्तरी चीन में बहुत भयंकर झगड़े जारी रहे। दक्षिणी चीन में ज़्यादा स्थिरता थी लेकिन वहाँ भी युद्ध होते रहे। सन् ९६० में उत्तरी सोंग राजवंश स्थापित हुआ और उसने चीन को फिर से एक सूत्र में बंधने की ठानी। एक-एक करके उसने राज्यों पर क़ब्ज़ा जमाया और सन् ९७८ तक पूरे चीन को अपने अधीन कर लिया।

## इन्हें भी देखें
* तंग राजवंश
* सोंग राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
श्रेणी:चीन
जॉन विलियम्स

**जॉन टोनर विलियम्स** (, जन्म ८ फ़रवरी १९३२) एक अमरीकी संगीतकार है।

## बाहरी कड़ियाँ

श्रेणी:1932 में जन्मे लोग
श्रेणी:संगीतकार
सोंग राजवंश

thumb|230px|सन् ११११ ईसवी में उत्तरी सोंग राजवंश के साम्राज्य का नक़्शा (जामुनी रंग में)
**सोंग राजवंश** (宋朝, सोंग चाओ, Song Dynasty) चीन का एक राजवंश था, जिसका शासनकाल सन् ९६० ईसवी से सन् १२७९ ईसवी तक चला। यह पाँच राजवंश और दस राजशाहियों के दौर के बाद शुरू हुआ और युआन राजवंश के उभरने पर ख़त्म हुआ। सोंग राजवंश के काल में बहुत प्रशासनिक, सैन्य और वैज्ञानिक प्रगति हुई। यह दुनिया की पहली सरकार थी जिसनें काग़ज़ के नोट छपे और प्रथम चीनी सरकार थी जिसने चीन की एक टिकाऊ नौसेना स्थापित की। इसी राजवंश के सत्ताकाल में बारूद का इस्तेमाल सबसे पहले शुरू हुआ और चुम्बक के ज़रिये दिशा बताई जाने लगी।

सोंग राजकाल को दो भागों में बांटा जाता है। **उत्तरी सोंग** (北宋, Northern Song) राजकाल ९६०-११२७ के दौर में चला। इस दौरान चीन के अंदरूनी भाग पर इस राजवंश का नियंत्रण था और इनकी राजधानी बिआनजिंग शहर थी (जो आधुनिक युग में काईफ़ेंग कहलाता है)। इसके काल के बाद उत्तरी चीन का नियंत्रण सोंग राजवंश से छिनकर जुरचेन लोगों के जिन राजवंश (१११५–१२३४) को चला गया। सोंग दरबार यांग्त्से नदी से दक्षिण में चला गया और वहाँ लिनआन में अपनी राजधानी बनाई (जिसे आधुनिक युग में हांगझोऊ कहते हैं)। इस ११२७ से १२७९ तक के काल को **दक्षिणी सोंग** काल बुलाया जाता है। इस बाद के काल में, उत्तरी चीन को हारने के बावजूद, सोंग साम्राज्य चलता रहा। चीन की अधिकतर कृषि भूमि पर उन्ही का नियंत्रण था। जिन साम्राज्य से रक्षा करने के लिए बारूद का आविष्कार किया गया। १२३४ में मंगोल साम्राज्य ने जिन राजवंश को हराकर उनके इलाक़ों पर क़ब्ज़ा जमा लिया और फिर सोंग साम्राज्य से भिड़ गया। मोंगके ख़ान (मंगोलों का चौथा ख़ागान, यानि सबसे बड़ा ख़ान शासक) सोंग वंश से लड़ता तो रहा लेकिन १२५९ में मर गया। उसके बाद कुबलई ख़ान ने १२७९ में सोंग को हरा दिया। उसने १२७१ में पहले ही अपने-आप को चीन का सम्राट घोषित कर दिया था इसलिए उसके राजवंश, जिसे युआन राजवंश कहा जाता है, की शुरुआत १२७१ ई मानी जाती है।

इतिहासकारों ने प्राचीन जनगणनाओं से ज्ञात किया है कि सोंग साम्राज्य के आरम्भ में चीन कि आबादी लगभग ५ करोड़ थी, जो वही थी जो पहले के हान राजवंश और तंग राजवंश के ज़मानों में हुआ करती थी। लेकिन सोंग काल में मध्य और दक्षिणी चीन में चावल कि पैदावार फैलने से मिंग राजवंश तक यह बढ़कर २० करोड़ हो चुकी थी। इस काल में अर्थव्यवस्था खुली और कलाएँ भी पनपी। कन्फ़्यूशियाई धर्म और बौद्ध धर्म दोनों विकसित हुए।

## इन्हें भी देखें
* पाँच राजवंश और दस राजशाहियाँ
* जिन राजवंश (१११५–१२३४)
* युआन राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
श्रेणी:चीन
57वे फ़िल्मफ़ेयर पुरस्कार

**57वे [[फ़िल्मफ़ेयर पुरस्कार]]** २९ जनवरी २०१० को फ़िल्म सिटी, मुंबई में २०११ में बनी हिन्दी फ़िल्म-सृष्टी की फ़िल्मों को सम्मानित करने के लिए आयोजित किए गए थे। समारोह की मेज़बानी शाहरुख खान और रणबीर कपूर ने साथ मिलकर की।

पुरस्कार के नामांकनों की घोषणा ११ जनवरी २०१२ को की गई थी। *[[ज़िन्दगी न मिलेगी दोबारा|ज़िंदगी न मिलेगी दोबारा]]* को सर्वाधिक १३ नामांकन प्राप्त हुए। इसके पीछे *[[रॉकस्टार]]* को नौ और *[[देली बेली]]* को सात नामांकन प्राप्त हुए. *ज़िंदगी न मिलेगी दोबारा* ने सात श्रेणियों में बाज़ी मारी और सर्वाधिक पुरस्कार जितने वाली २०११ की फ़िल्म बन गई। इस समारोह का प्रसारण १९ फ़रवरी २०१२ को जनता के सामने टेलिविज़न पर प्रसारित किया गया।

रणबीर कपूर को *[[रॉकस्टार]]* में जनार्धन/जोर्डन की भूमिका के लिए अपना पहला सर्वश्रेष्ठ अभिनेता का पुरस्कार व दूसरा सर्वश्रेष्ठ अभिनेता (क्रिटिक्स) पुरस्कार प्राप्त हुआ। विद्या बालन को *[[द डर्टी पिक्चर]]* में सिल्क/रेशमा की भूमिका के लिए अपना पांचवा फ़िल्मफ़ेयर व दूसरा सर्वश्रेष्ठ अभिनेत्री का पुरस्कार प्राप्त हुआ।

## नामांकन व पुरस्कार

### आलोचक पुरस्कार

श्रेणी:फ़िल्मफ़ेयर पुरस्कार
तंत्रिकार्ति

**तंत्रिकार्ति** या **तंत्रिकाशूल** या स्नायुशूल (Neuralgia) का अर्थ है किसी संवेदी तंत्रिका के विभाग में वेदना (दर्द) होना। इससे तंत्रिकामूल या तंत्रिकाप्रकांड में क्षति, प्रदाह या क्षोभ होना लक्षित होता है। वेदना जलन, भोंकने, काटने, फटने तथा उत्स्फोटक जैसी हो सती है, या झुलझुली, जड़ता या मीठे दर्द का रूप भी ले सकती है। विशेष अंगों के तंत्रिकाशूल का रोगी कभी कभी अपंग भी हो जाता है।

त्रिधारा तंत्रिकाशूल, या समूचे या आधे चेहरे, (मुख्यत: जबड़े और जीभ में) इस प्रकार का दर्द प्राय: हुआ करता है। इसमें रोगी को असह्य यातना हाती है और दिन में कई बार बहुत ही वेदना के दौरे हुआ करते हैं। इस पीड़ा का आरंभ ठंढे पानी से मुँह धोने पर, या खाना चबाते समय मुँह के किसी विशेष बिंदु (trigger point) के स्पर्श से, बात करने से या बिना किसी प्रत्यक्ष कारण के ही, हो जाता है। यह पीड़ा जलन या भोंकने जैसी होती है।

गृध्रसी में कमर के पीछे से लेकर नितंब के पृष्ठ भाग और जांघ से लेकर पैर की एड़ी तक दर्द होता है। यह दर्द इतना तीब्र हो सकता है कि रोगी खड़ा न हो सके और चल फिर न से। ऐसी अवस्था में पैरों के नीचे तकिया लगाकर लेटे रहना पड़ता है। जब ऐसा ही दर्द हाथ की उँगलियों, हथेली या बाँह में होता है तब उसे 'बाहुक तंत्रिकाशूल' कहते हैं।

कुछ वर्ष पुराने मधुमेह (diabetes mellitus) में बहुधा शरीर के सभी अंगों में, विशेषकर टाँगों और पैरों में, झुनझुनी के साथ तीब्र जलनवाला दर्द होता है। यह दर्द इतना तीव्र होता है कि रोगी ठीक से सो या चल फिर नहीं सकता। बहुधा इसका उपचार भी अति कठिन होता है।

## इन्हें भी देखें
* तंत्रिकाशोथ

## बाहरी कड़ियाँ
* Good Pictures of the affected nerves
* The Facial Pain Association
* Medical Information
* Information on post-herpetic neuralgia
* Mayo Clinic on post-herpetic neuralgia
* Mayo Clinic on Trigeminal Neuralgia
* Atypical Neuralgia
* Medical Information on Atypical Neuralgia
* Interesting website of Dr. Ramin Naraghi on neurovascular compression syndromes (NVC)

श्रेणी:दर्द
श्रेणी:तंत्रिकीय रोग
तंत्रिकाशोथ

किसी तंत्रिका के प्रदाह या विघटन को **तंत्रिकाशोथ** (Neuritis) कहते हैं।

तंत्रिकाशोथ एक तंत्रिका की अथवा अनेक तंत्रिकाओं की हा सकती है। एक तंत्रिका को अर्ति के कारणों में (1) चोट, (2) अर्बुद या सूजी हुई गिल्टी का दबाब, (3) सूत्रिकार्ति, जिसमें तंत्रिका आवरण भी शामल होता है, (4) जीवाणुविष, तथा (5) कट जाने पर विघटन इत्यादि होते हैं। ठंढ लगना (बेल्स पाल्सी Bells palse), जिसमें आधे चेहरे को लकवा मार जाता है) प्रवर्तक कारण है। कौन सी तंत्रिका में आर्ति है, इसके आधार पर लक्षण प्रकट होते हैं। इस व्याधि में तंत्रिकापथ पर जलन और छेदन की पीड़ा, दबाने से बढ़नेवाला दर्द आदि होते हैं।

बहुतंत्रिकाशोथ - इसके कारण हैं: (1) रासायनिक पदार्थ - शराब, संखिया, सीस, पारा, ईथर, बार्बिटोन आदि, (2) जीवाणु विष- डिपथीरिया, मोतीझरा, फ्लू, सुजाक, उपदंश, मलेरिया, कुष्ट, क्षय। आदि, (3) विटामिनहीनता- बेरी बेरी, (4) रोग- मधुमेह, गठिया, रक्ताल्पता, कैंसर तथा (5) तीव्रतंत्रिकाशोथ - अज्ञात विष या जीवाणु जन्य। यह रोग विशेषकर युवावस्था में होता है और ठंढ लगने से उभरता है।

## लक्षण
रोग का आरंभ धीरे धीरे होता है। थकावट और पैरों में कमजोरी, चलने में लड़खड़ाहट, पैरों में दर्द, शून्यता, चुनचुननाहट, पोषणहीनता के चिह्न, पेशियों का संकुचन, पैर या कलाई का लकवा तथा मानसिक लक्षण प्रकट हो सकते हैं। रोगी अपाहिज हो जाता है। भिन्न कारणों से उत्पन्न तंत्रिकाशोथ के लक्षण भी भिन्न होते हैं। उदाहरण के लिये संखिया के विष के प्रभाव से पैरों की कमजोरी, सीस के विष के प्रभाव से अंगुलियों और कलाइयां का लकवा, मधुमेह में पैरों में दुर्बलता तथा पोषण व्रण, डिपथीरिया में कोमल तालु का लकवा, शराब के विषैले प्रभाव से पैरों का सुन्न होना, हाथ पैर की ऐंठन, हिलने डुलने में दर्द, स्पर्शवेदना आदि लक्षण होते हैं।

## चिकित्सा
यह कठिन रोग है। कारण ज्ञात होने पर उसकी तदनुसार चिकित्सा की जाती है। कष्टदायक लक्षणों की शांति का उपाय किया जाता है, यथा सेंक, हल्की मालिश, विद्युत्तेजन, पीड़ानाशक औषधि आदि। विटामिन बी 1 का उपयाग लाभदायक हो सकता है। पेशियों का संकुचन रोकना चाहिए।

## इन्हें भी देखें
* तंत्रिकार्ति (Neuralgia)

## बाहरी कड़ियाँ
* The Foundation for Peripheral Neuropathy
* The Canadian Neuropathy Association
* National Diabetes Information Clearinghouse at National Institute of Diabetes and Digestive and Kidney Diseases
* The Neuropathy Association
* Reference centre for rare neuropathies

श्रेणी:तंत्रिकातंत्र के रोग
तंत्रिका विज्ञान

**तंत्रिका विज्ञान** (Neuroscience) तन्त्रिका तन्त्र के वैज्ञानिक अध्ययन को कहते हैं। पारम्परिक रूप से यह जीवविज्ञान की शाखा माना जाता था लेकिन अब रसायन शास्त्र, संज्ञान शास्त्र, कम्प्यूटर विज्ञान, अभियान्त्रिकी, भाषाविज्ञान, गणित, आयुर्विज्ञान, आनुवंशिकी और अन्य सम्बन्धित विषयों (जैसे कि दर्शनशास्त्र, भौतिकी और मनोविज्ञान) के अंतर्विषयक सहयोग द्वारा परिभाषित है। तंत्रिका जीवविज्ञान (neurobiology) और तंत्रिका विज्ञान (neuroscience) को अक्सर एक ही अर्थ वाला माना जाता है हालाँकि यह सम्भव है कि भविष्य में जीवों से बाहर भी तंत्रिका व्यवस्था बनाई जा सके और उस सन्दर्भ में इन दोनों नामों में अंतर होगा।

## इन्हें भी देखें
* स्नायुशास्त्र (न्यूरोलोजी)

## सन्दर्भ

*
इण्टरनैश्नल कन्वेंशन सॅण्टर (यरूशलम)

thumb|300px|right
अंतर्राष्ट्रीय सम्मेलन केंद्र (हिब्रू מרכז הקונגרסים הבינלאומי, Merkaz HaKongresim HaBeinLeumi) के, आमतौर पर Binyenei HaUma (हिब्रू: בנייני האומה राष्ट्र की, रोशनी भवन) के रूप में जाना जाता है, एक कॉन्सर्ट हॉल और Giv'at राम में पारंपरिक केंद्र यरूशलेम, इसराइल. यह मध्य पूर्व में सबसे बड़ा सम्मेलन केंद्र है

## बाहरी कड़ियाँ

* अंतर्राष्ट्रीय सम्मेलन केंद्र